यद्यपि साइंस और इंजीनियरिंग के स्टूडेंटस जेआरएफ के लिए तभी योग्य हैं, जब वे दो साल से पीएचडी में हों या इंटिग्रेटेड पीएचडी में एडमिशन ले चुके हों। यूजीसी के नये नियम के मुताबिक अब तीनों पेपर्स के लिए न्यूनतम अंक निर्धारित हैं। पहले और दूसरे पेपर में न्यूनतम 40 प्रतिशत तथा तीसरे पेपर में न्यूनतम 50 प्रतिशत अंक जरूरी हैं। ओबीसी कैटिगरी के लिए न्यूनतम अंकों में 5 प्रतिशत की छूट है। यहां यह भी उल्लेखनीय है कि नेट की मेरिट लिस्ट के टॉप 15 फीसदी उम्मीदवार (प्रत्येक सब्जेक्ट और कैटिगरी के आधार पर एग्रीगेट स्कोर) लेक्चररशिप के लिए क्वालिफाई और एलिजिबल हो जाते हैं। मेरिट लिस्ट के आधार पर नेट परीक्षा पास करने वाले अभ्यर्थियों के लिए जेआरएफ की एक अलग लिस्ट घोषित की जाती है।